Diari Oficial de la Generalitat Valenciana


Sumari del DOGV 5797, del 02-07-2008 (2008/7441)

Informació pública de l'alternativa de Programa d'Actuació Integrada per al Desenvolupament Urbanístic de la Unitat d'Execució Núm. 6 de les normes subsidiàries de l'Eliana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5797

Data del DOGV
:   02-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7441


Data del document
:   05-06-2008

Organisme emissor
:   Agrupació d'Interés Urbanístic UE-6 l'Eliana

Tipus de document
:   Informació Pública

Descriptors 

:   * Eliana, l'
    * pla d'urbanisme
    * empresa privada

Informació pública de l'alternativa de Programa d'Actuació Integrada per al Desenvolupament Urbanístic de la Unitat d'Execució Núm. 6 de les normes subsidiàries de l'Eliana. [2008/7441]  
El Ple de l'Ajuntament de L'Eliana, en sessió celebrada el dia 31 de gener de 2008, va acordar l'inici del procediment per al desenvolupament, per gestió indirecta, del Programa d'Actuació Integrada de la Unitat d'Execució Núm. 6 de les normes subsidiàries de l'Eliana, i va aprovar les bases particulars que regiran el concurs per a la selecció d'agent urbanitzador, per gestió indirecta, del programa d'actuació integrada per al desenvolupament de les esmentada unitat d'execució, les quals van ser publicades en el Diari Oficial de la Comunitat Valenciana número 52926, de 7 de març de 2008.  
L'Agrupació d'Interés Urbanístic de la UE 6, amb domicili al carrer del Molí núm. 6-2-1 de l'Eliana, a l'empara del que preveu la Llei 16/2005, de 30 de desembre, Urbanística Valenciana (LUV) i el Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística (ROGTU), ha formulat una alternativa tècnica de programa d'actuació integrada per a l'àmbit citat.  
L'Agrupació d'Interés Urbanístic de la UE 6, en qualitat d'aspirant a agent urbanitzador de l'esmentat programa d'actuació integrada, comunica a través d'este anunci, que exposarà al públic una alternativa tècnica constituïda per la memòria justificativa i el preceptiu projecte d'urbanització; el planejament que establix l'ordenació detallada de l'àmbit que es desenvoluparà és el previst en les normes subsidiàries de l'Eliana.  
L'esmentada alternativa tècnica ha sigut protocol·litzada en la notaria de Carmen Küster Santa-Cruz, sítia al carrer del General Pastor, núm 19-1a, de l'Eliana, i s'ha depositat una còpia d'esta a l'Ajuntament de l'Eliana, siti a la plaça del País Valencià, núm. 3, del dit municipi.  
En aplicació del que establix l'article 134 de la LUV, en relació amb l'article 293 del ROGTU, és procedent sotmetre el mencionat programa amb tota la documentació annexa a informació pública, per un termini d'un mes, des de la publicació de l'anunci en el DOCV. Durant el dit termini, la referida documentació, així com l'expedient administratiu, podran ser consultats, sol·licitar còpia o exhibició de l'acta de protocol·lització dels documents esmentats i presentar-hi al·legacions o suggeriments en l'esmentada notaria (tel. 343 467 946), o bé, en la Secretaria de l'Ajuntament de l'Eliana (tel. 977 814 083).   
L'Eliana, 5 de juny de 2008.- El representant: Ricardo Espinosa Coll.